
Выходит е каждый четверг. 


Редакция и адмимистрация, в Крыниці, — Адрес „Лемко” Крыница. 


Пе занедбуйие изу 


Вересень, то місяц, в котром молодеж по 
2-ох месячных вакациях вертат знова до 
школы. У нас угрунтовала ся уж. почасти 
потреба школы и наукы, але не всі ище 
здают собі справу с вагы наукы на селі. 

Для илюстрации вагы наукы нехай послу: 
жат слова одного с данскых министров, , 
котрый сказал, же молочарні в Дании прото 
вырабяют добре масло, бо тамтешна сель- 
ска молодеж читает творы найлучших 


поетов. Што має поезия до масла, скаже 
неоден, а однак, коли подумаме над Его 
словами, переконаме ся, же слова тоты 


сут правдивы и же чловек, котрый больше 
уміє, потрафит кажду річ ‘лучше обдумати 
и зробити. : 

Для розвитя рольництва не єст маловажне, 
ци сельска молодеж учит ся лем свого 
фаху рольного, ци тыж поглубят свои за: 
гальны знаня и стає ся приготовлена не 
лем до своєй роботы. але и до житя, а до 
житя буде лучше приготовленый тот, у кот- 
рого буде высший загальный уровень відо- 
мостей и знаня. Уровень тот належит так 
розуміти, штобы каждый знал до чого 
стремити змал, як осягнути намічену ціль 
и штобы стрем!л до ней с упорством. 


С точкы зріня будучности нашого села, 
особенно погребне Єст тото упорство. 
_ ‚Не угынати ся перед трудностями сельского 
житя, але ити сміло, с віром в побіду, до 
борбы о лучшу будучность и то не самому, 
але в масі, всі разом. 

Розуміє ся, того всього не даст нам школа, 
бо она приготовлят лем діти до дальшой 
наукы. Килько?ж то случавв ест такых, где 
человік, котрый окончил народну школу, 
забыл лак читати и писати. Забыл, бо по 
оконченю школы порвал звязь с книжком 
и науком и стал ся на ново › неграмотным. 
А школа, то лем початон знакомства 
с книжком. Отдає она правдивы услугы 
аж стершой молодежи, котра може зрозу- 


міти лучше змысл книжкы. . Прото тыж 
села повинни старати ся’ поконче о библио: 
текы и то не лем рольничи и господарчи, 
але также посідаючи творы выдаючих ся 
поетов и писателей. } 

Читальня повинна быти другым и то барз 
важным осередком звязи с культуром.-и то 
так через радио, як также. через книжкы 
и газеты. 

Кромі того мусиме звернути увагу на 
барз важну справу. Писали мы уж о том 
в Лемку не раз, ани два, але не пошкодит 
ю ище раз рун'ити. 

Села наши посылают каждого · -реку 
незначне число молодежи на дальшу науку 
до міста. И ту нменно встрічаме ся. часто 
с недостатком зрозумленя свого . власного 
добра. Не посылайме дітей до школы по 
тото, жебы были урядниками. . Урядников 
єст и без того дост, а мы посылайме дітей 
до фаховых школ, бо село потребує моло- 
дежи о приготовленю · фахово-господарчом. 
Тота именно молодеж може счасом станути 
в переді · розвиваючих ся кооператывов 
и постерунков промысла народного. и ре" 
месельничого. Она возме в свои рукы 
торговлю и организацию продажи рольных 
продуктов. \ ] 

На той дорозі послідує розвязка перена- 
селеня и безроботя на селі. 

На засіданях громадскых и гминных села 
повинни подумати о высылці способных 
и талантливых дітей до фаховых школ, але 
взяти от них собовязан&, же по эдобытю 
‚знаня вернут они до родного села и трудом 
для села сплатят долг благодарности для него. 

Не забудме, же дорога. до побіды о’лучшу 
будудучность для селянина веде лем · через 
науку. Лем, идучи по той дорозі, можеме 
дождати ся добробыта и вдоволеня с почутя 
добре выполненых обовязков в виду свого 

Народа и Державы, Ж 


Пренумерата в” краю: 
30 грошейресячно, 
89 „ квартельно 

1°50 „ полрочно, 
3 за. рочыо. 


В Амерыці: 1 дол. рочно. 


Я 

| 

| В Чехословакии: 

} 2 кор. місячно,10 кор.полрочно, 
| 20 кор. рочно. 


Цінь оголошень: 

' Шла сторона 120 зл., 2 сто- 
роны 60 зл., 1/4 стороны 35 зл., 
Ув стор. 20 зл., 1/16 стор. 10 зл.; 

| оголошеня малы за | мм.20гр., 

| в текст! 30 гр., перед текстом 
| 40 гр. При місячном и долшом 


оголошеню значна знижка. 


Конто чекове Нр. 404.155, 

Всіх читателей, котры не вплатили ище пренумераты, просиме вырсвнати якнайскорше рахункы. 
аНЫН с ВН ин 


ДЕНРЕРРИРЕЕРРЕРРРЕРРЕРРРЕРЕЕЕЕСЕЕЕ 

Значене Польщи 

в европейской 
политы 1. 


Газеты шлой Европы росписовали ся 
широко о вызыт в Парыж! Начального 
Вожда польской армии ген. Рыдз Смиглого, 
котрой всі, без выключеня, придают велике 
значенЕ для удержаня мира в Европі, 

По утрат! всякого значеня и власти Лигы 
Народов, европейскы державы начали зно- 
ва творити бльокы, стараючи ся такым 
способом удержати в Европі воєнну ровно- 
вагу. В сліп за тым не повела ся 
конференция о росоруженю и вс! державы 
начали увеличати свои милитарны силы 
в небывалом до того часу маштабі. Воєнны 
буджеты держав ёут десят раз высши, як 
были в р, 1914, коли начала ся світова 
война. 3 
7 Европа поділила 
фашистовскый, в склад 


бльок 
входят 


ся на бльокы, 
котрого 


Німеччина, Италия и Венгрия и лягер „На- 
родного Фронта“ до котрого. належат 
Франция, Росия и Мала Антанта. Англия, 


старат ся заховати невтральность. 

Перши гушлі в „лягер! фашистов” грає 
Німеччина, котра цілковито не скрыват 
того, же ЄЙ цілю Єст война с Совітском 
Росиом. Другый партнер того обоза, — Ита- 
лия не роспустила ище войско по побідо- 
носной войн! с Абисыниом и по словам 
Муссолини‘ого може в 24-ох годинах выста- 
вити 8 милионов вояков, У 

Але и друга сторона не сідит даром. 
В Совітах воєнный буджет достиг небы- 
валой сумы 14-ох милиярдов рублей. 
Обнижено также вік. рекрута до ..17 літ. 
Тото увеличене сил, войсковых значит, 
же так Совіты, як и Німеччина уж ся 


мобилизуют и выстарчит малый удар, 

штобы пришло зас до світовой ката- 

строфы. 
Той катастрофі може помішати лем 


Польща и прото в том часі, коли, быти 
може, уж рішат ся справа о новой войні, 

очи цілой Европы сут звернены на Поль- 


щу. Польща, як пише одна < ческых 
газет, являт ся таком державом, котра 
одна лем може помішати войні меже 


Німеччином и Совітами. Она также може 
нецопустити до нападу Німеччины ма 
Францию и Чехословакию. Прото тыж 
особенно Фраными и Чехословакии залежит 
на том, штобы Польща была сильна и союз- 
на. И прото тыж до Польщи приіхал 
францускый начальник армии ген. Гамелен, 
в наслідок чого іздил до Франции Нач. 
Вожд польской армии ген. Рыдз Смиглы. 


Видно в Парыжі зговорили ся вожды 
обох армий и Франция готова дати Польщі 


пожичку. В политыці польской зашол 
зворот в сторону Франции, Польща дока: 
зала тым, што веде она самостоятельну 


и от никого независиму политыку. Правда, 
тота независимость коштує ю дост дорого, 
бо по заключеню через ню с Німеччином 
перед двома роками „берлинского пакта” 
Німеччина, котрой воєнны силы до того 


часу были ограничены трактатом 
и ровнали ся приблизительно воєнным 
силам Польщи, зараз по пакті увеличила 


свой воєнный буджет до высоты, пере- 
высшаючий 10 раз цілый державный 
буджет Польщи. Але за тоту ціну Польща 
позбыла ся зависимости от Францим, котра 
втотчас не доціняла належито силы и зна- 
ченя Польщи. 

Тепер Франция поняла 
н Польща свободно вертат ся 


свою ошибку 
в сторону 


Франции, яко єй приятель и союзник, котра 
однак знає о том, 
мира в Европі. 


же являт ся 


ПОМ!ЩАЙТЕ 


оголошеня 
В ГАЗЕТ! „ЛЕМКО” 


фактором ` 


ЛЕМКО 


С фронту домашной 
войны в Испании. 


В Испаиии идут дальше завзяты 
Повстанцы припустили новый акак на 
пограничный Нрун. Сильным огнем разили 
они кріпәсть цілыма годинами, Наконец 
дня 4-го вересня по 10 дневном безперерыв- 
ном артылерийском огні и килькох безу- 


бои. 


спішных атаках, выкористали повстанцы 
густу гмлу и дошли потихы под місто 
и нагло попали на улицы. Лем в где- 


котрых м!сщах правительственны войска 
ставили опор, а переважно цофали ся без 
:‘выстріла. Одны біжали ку француской 
границі, другы в сторону Сан-Себастиян. 
Милициянты, уходячи, подпалили місто. 
Повстанцы устроили страшечну різь всіх 
жителей, подозрілых о сымпатии для ма- 
дрыцкого правительства. Ирун, страшно 
знищеный. Повстанцы здобыли лем руины 
и грузы. 

Того самого дня, коли упал Ирун, пре- 
зыдент Испании Азана именовал в Мадрыт! 
нове правительство, зложене с самых 
социялистов и комунистов. Во главі пра- 
вительства станул знаный предводитель 
красных социялистов, приязных комунистам, 
Лярго Кабаллеро, котрого называют испан- 
скым Сталином. 

Головный революцийный комитет прика- 
зал обезоружити милицию находячу ся поза 
фронтом. Кто хоче быти милициянтсм —го- 
лосит приказ —нехай зголосит ся до кошар 
и приготовлят ся до борбы на фронті, а кто 
не хоче ити на фронт, має сейчас отдати 
оружиє и вернути до роботы. 
` Але здає ся, же уж нич не уратує ма- 
дрыцкого правительства. Повстанцы ма- 
шеруют на Сан-Себастиян, другу кріпость. 
Поза тым повстанчи войска розбили значны 
правительственны силы на дороз! до Толедо 
и приближили ся ку тому місту. 

До Сан-Себастиян прибыл горничый отділ 
т. зв. дынамитары. Мают они на случай 

опанованя міста повстанцами высадити ды- 
намитом найкрасши будынкы міста. 

В Мадрыт! комунисты творят т. зв. окруж- 
ны рады по образцу совітов, в Росии. Але 
социялисты сут противнм тым радам. Вза- 
галі серед недавных сымпатыков „маредного 
фронта” приходит часто де непорозумлень. 
С дня на день увеличат ся в Мадрыті 


роспряжене. 
я — ани 


На совітской Украин! кыпит. 


Букарестенска газета „Универсуль” доно- 
сит, же насьленЕ сел, лежачих по румунской 
стороні Дніпра недалеко устя рікы, услыша- 
ло в ночи сильну артылерийску канонаду 
со совітской стороны. “ Домыслы, же то 
певно войско росправят ся с хлопами, ока- 
зали ся правильны. | 

На Укрвин! серед хлопов отдавна нуртує 
фермент против большевицкым комисарам, 
котрый увеличил ся тепер, коли приступлено 
до реквизыции хліба. 

Комисары терором удержуют лад серед 
населеня. За найменьший непослух высы- 
лат ся цілы родины на Сыбир. Убийство 
пару комисаров заострило репресийны 
средства. 

В минувшом тыждні появили ся комнсары 
в двох німецкых селах, положеных над 
Дніпром. Хлопы — німцы отказали в вы- 
дачі того количества хліба, якого зажадали 
комисары. Втотчас арестовано пару хкло- 
пов и загрсжено, же ціле населенє вышлют 
на Сыбир. 

В ночи хлопы арестовали комисарей, 
але одному с них удало ся выстрілити пару 
світляных ракет, котры были знаком для 


войсковых отрядов в Овидиополі. В годину 
погодивше загрем!ли арматы. Оба села 
спалено, опор селян переламано без- 
взглядно. 


Лишеных при житю селян вывезено сей- 
час на стацию, заладовано до поізда и вы- 
везено на полноч. 


Край, где рядят самы 
бабы. 


У нас скаржат ся часто хлопы на тото, 
же бабы тримают их за остро. Але штобы 
так они повіли, як бы нашли ся на острові 
Суматра (океан Великый) серед племени 
Менангкабгу, жиючого в горах Паданг. 
Там направду всешло рядят женщины, 
а мужчины полнят обовязкы слуг и неволь- 
ников. 


Оден подорожник, котрый гпрошмия 2 м!- 


сяцы серед племени  Менангкабау, так 
спису$ тамтешиы отиешене: 
Може ніт красшой природы на світі, 


як тота велика высочина. 
ного озера лежат села, окружены со всіх 
сторон зеленыма, прекрасныма горами. 
Населене тых сторон не має жадной лучности 
с внішным світом. 


Вокруг величез- 


До самого подорожника, котрый прибыл 
там в товаристві 4-ох маляєв, относили ся 
автохтоны без страху, але с покором. 
Видно было у них счудоване. 


Подорожник зголосил ся у войта (Ибу), 
котрым была там гарда и стройна женщина 
літ 26. Ибу запросила подорожника до 
свого дому, котрый был найкрасшом и май- 
большом хатом в селі. Мужчины принесли 
подорожникови пожипу и напиткы, а пак 


двох мужчич розділо подорожника и запро- 
вадило до озера, штобы ся выкупал. 

В том племени хлопец, коли вырастат уж 
на мужчину, стаё ся невольником. До того 
часу спал он с сестрами в головной хаті, 
а тепер переселят ся єго до малого посто- 
ронного домку, где жиє аж до того часу, 
коли якаси женщина захоче выйти за него 
замуж. Яко муж, не ест он головом родины, 
але мусит робити всьо, што каже жена. 

Мужчины не мают там жадного маєтку, 
не мают также нич до сказаня ани в ро- 
пинных ани в общественных справах. 
Всьо мают женщины. Хаты, грунт, статок 
то веьо Ест женшин. Хлопец носит назвиско 
СВОЕЙ матери. Як ся оженит, называт ся 
так, як Его жена. Если жена вышмарит 
єго © хаты, он вертат до матери и приберат 
знова назвиско матери. 

При каждом дому находэт ся 2, 3 або 
и больше хат для мужчин. Села сут на- 


великы, переважно 50 до 60 родин. 
Начальник громады называт ся Ибу. Всі 
„Ибу” поодынокых сел творят найвысшу 


раду племени. Тота реда выберат найвысшу 
законодательну власть, склг даючу ся с 12-ох 
женщин, котры рішают о всіх найваж- 


нійших справах Менангкабау-ов. 
Мужей не уважат ся там членами родины, 


але радше за гостей, котрых можна в каж- 
дой хвилі вышмарити. Случає ся тыж 
часто, же женщины міняют своих мужей, 


або чирают ся на мужей с другыма жен- 
щинами. Кром! того можна там также 
выпожичити своєго мужа другой женщині. 
Случає ся также и так, же якыйси красный 
мужчина має одночасно перу жен. Втотчас 
женщины заключают договор, по килько 
дней має он быти при каждой жені, 

Товариско мужчина не має жадных прав. 
Коли ся оженит, стає ся рабом своєй жены 
и всіх женщин, якы там жиют. Поживу 
може принимати лем от СВОЕЙ жены. 
Шлюбы заключат ся там совсем просто. 
„Ибу“ кличе до себе мужчину, котрый ся 
женит, и женщину и бесідує: „Женю тебе 
с том женщином. Достеєш 50 гульдемов 
и 1 саронг.” 

Жених отвічат: 

—,„Гак, беру женщину и придане.“ Така 
&ст шла церемония. Жених вертат до дому, 
а женщины бавят ся через осем дней. 
Молодый муж може там прити лем в том 
случаю, єсли єго жена прикличе Жены 
ідят, гют, співают, танцуют и оповідают 
собі ріжны анекдоты, Мужчины ніт там 
ани одного. Они могут лем прирыхтовати 
поживу, подати до стола и прятати, 

Так само ніт там клопоту и с розводами. 
Если женщина скаже ся для мужчины барз 
недобра и брутальна, то мужчина говорит: 
„Иду от тебе” и вертат до дому. 

Такы то чудачны звычаи сут на великом світі, 


=“, 36. 6 20). Нах 
ПРИПАСЫ 


В літі и особенно в осени вст много 
даров Божих, котры уміло перероблены 
обогачают сыпанец неодной хозяйкы. 

Штобы однак перероблены сЧстны про- 
дукты не попсули ся и не заплісніли, треба 
мати суху и продувну комору и пивницу. 
В пивниці могут стояти бочкы с кышеном 
капустом, огурками, діжкы с соленыма 
рыжиками и т. др. 

В осени маме найбольше овочей, 
и осенных грибов и тот час треба уміло 
выкорыстати, штобы в зимі было сыто 
и в коморі и на столі Овочи переховуєме 
або в свіжом стані, або сушиме их, або тыж 
робиме с них мармеляды и повила. 

Штобы овочи свіжи переховали ся 
долго, треба зрывати их осторожно и посор- 
тованы укладати на  поличках в сухой 
и продувной пивниці. Теплота в пивниці 
мусит быти одынакова, не за высока, але 
не може быти низша от зера, бо змерзнены 
овочи согниют. Овочи треба часто пере- 
глядати и надопсуты выберати. Потребує 
тото великого заходу, а притом переховати 
в свіжом стані оплачат ся лем отміны доб- 
ры, котрых у нас єст мало. Зато Єст у нас 
подостатком овочей планьших, котры, яко 
свіжи, не смакуют нам, але высушены, 
дают добрый материял до приправы страв 


ярин 


на зиму. Ест у нас много сливок, грушок, 
квасных яблок, котры звычайно марнуют 
ся в осени, хоц перероблены належито, 


могут стати ся смачным и здоровым кормом. 
Высушены в пецах пекарскых на плетеных 
с ліщины драбинках, або нарочно в той 
ціли робленых сушарнях, дают добрый сүш 
на компоты. Можна робити с них также 
ріжны повила. 

Найлучше єст повило с венгерскых сли: 


вок (быстриц). Сливкы, добре созрілы, 
переділити на половину, выняти косточкы, 
перемолоти на машинц! до мяса, уложити 


до великого ронцля, або горнца, додати 
цукру (на 10 кг. сливок 1 кг. цукру) и смажити 
повило аж до цілковитого згущеня. Усмеже- 
не повинно подплывати соком, коли пустиме 
єго кус на тарель. Ище горяче складаме 
до огрітых каменных горнцов и запераме 
в пецу по хлібі. 

По выстудженю обвязати добре пергами- 
новым папером и держати в сухой 
коморі. 

Добре єст также повило, або так звана 
мармеляде, зроблена с мішанины — яблок, 
грушок и сливок. Со сливок вынимат ся 
косточкы, а яблока и грушкы перекрават 
ся и вырізує ся с них серединкы с ядрами. 
Так очищены овочи розварюё ся и пере- 
пущат через друшляк, а погодивше посту» 
пат ся так, як и при повилі со сливок. 
Штобы повило не плісніло, додати при 
вареню 1:2 кавовой ложочкы салицыля на 
3 кг. овочей. 

Кромі того с овочей можна робити вино, 
котре єст смачным и здоровым напитком. 


Виио с черниц. 


Добре вино одержує ся с черниц (ожины). 
В той ціли черевит ся черницы и оставлят 
ся подушены через 5-6 дней в теплом 
місци. Пак выдушу ся через шматку сок 
с черьиц, котрый по переміряню зливат ся 
до бутлі. Отдільно заварює ся воду с цук- 
ром, причом бере ся два раз больше воды, 
як Ест соку и на 2 л. воды цаё ся 1 кг. 
цукру. По завареню и роспущеню цукру 
& һәті заАПИВаТ са гок в бутлі горячом 


до скорого ужитя 


лЕмко 


НА ЗИМУ. 


водом. Бутлю треба выберати таку, штобы 
теч доходила аж до половины шейкы. 
По наполненю бутлі корку ся ю, заливат 
ляком, або воском и через корок перепущат 
ся ферментацийну рурку (купити в аптеці). 
Если кто не має отвітного корка и руркы, 
можна также заляти сок оливом, котру 
перед зливанєм вина до бутыльок знимат 
ся ватом. По якомси часі в бутлі осяде 
осад, от котрого вино наберат терпкости. 
Тому добре Єст от часу до часу переяяти 
вино и осад усунути. Через таке перелива- 
нЕ убуде вина в бутлі и тому треба все 
дополнити бутлю вином (добре єст мати 
ище таке саме вино в отдільной бутлі) 
або, сли вина ніт, то доляти перевареной 
волы так, штобы бутля была все полна. 

Если вино хочеме передержати долше, 
то зливаме его с бутлі аж по року, Єсли 
перезначаме єго на скору консумцию, то 
можна зляти єго до бутыльок уж по 3-4 
місяцах. 


Вино со сверболузы. 


Барз добре вино дают нам свочи свербо- 
лузы (дикой ружы). Созрілу свеболузу 
(гече-пече) мыє ся и очищат с чорных 
шапочок. Очищену сверболузу всыпуєме 
до бутлі, додаєме пару родзынок и зали- 
ваме горячом водом, перевареном с цукром, 
причом заховуєме таку пропорцию: на фл. 
сверболузы даєме 3 л. воды и 90 дкг. цук- 
ру. Дальше поступаме таксамо, як при 
вин! с черниц. При ферментации сверболу- 
за все подходит до гсры, а коли осяде на 
дно (по 2-3 місяцах) ест то знак, же вино 


можна зливати уж до бутыльок. 
По зляню першого вина можна свер- 


болузу заляти ище другый раз водом 
с цукром, причом можна дати тепер мень» 
ше цукру. 

В загалі, если хочеме мати вина сигь- 
нийши, котры дают ся долше передержати, 
даєме больше цукру, а при винах слабших 
можна давати меньше 
цукру. ч 
Солены рыжикы. . 
аем прак сваи жилом оао зава таль 

Здоровы очищены рыжикы с отр!заныма 
коротко коренцами спарити кыпятком 
и осушити на ситі. Осушены укладати 
в каменных горнцах, або діжечках коренца- 
ми догоры. Кажду верству рыжиков 
посыпати сильно сольом, перелсжити покра 
яном цыбульом и посыпати попрьом 
и бобковым листєм. Полну посуду накры» 
ваме денком и прикладаме невеликыма 
каменями. Сос утвореный с рыжиков має 
все оплывати рыжикы, бо иначе заплі: 
сніют. Переховати в сухом продувном 
місци. Солены рыжикы сут добром при- 
правом до мяса, а также здоровым кормом 
постным до хліба або бандуры. Подає ся 
их так, же выняты с діжкы ополокуё ся 
в воді, обкладат покраяном цыбульом и кто 
пюбит, поливат ся оцтом. 


ПЕНИИ. ЕН 
МИЛИ С пов. Новый-Санч. 


В неділю 6. вересня 1935. отбыло ся в Ми- 
лику торжество освяченя Талергофского 
Креста · - 

Уже от годины 19. перед чит. им. М. Кач- 
ковского зачали зберати ся ся масы народа, 
переважно селян и молодежи СО всіх 
околичных сел. Прибыли два хоры 
с Жегестова и Андреєвкы под дырыгенту- 
ром г, Яценика. О гед. 2, прижали священ- 


Стр. 3. 


никы: о. о. Роман Прислепскый из Жегесте- 
ва и о. Василий Бартко нз Злоцкого. 
Из Крыницы прибыл делегат Центр. Общ. 


Качковского ревизор О. Яновицкый 
с женом. 

Виділ чит. приготовил прекрасный трех- 
раменный Крест с модрева. О гед. 3. до 


многочисленно собрамых селян перед чит. 
звернул ся со словом делегат г. Яновицкый, 
в котром пояснил значенє Талергофа для 
нашого наропа, того Талергофа, котрый 


. забрал масу жертв с интелигенции и с се- 


лянства и звертаючи ся до молодого поко- 
ліня, призывал их свято чтити память 
замученых отцов и матерей своих, котры 
страдали лем за тото, што не хотіли прода- 
ти свого историчного имени и быти зрад- 
никами, як тото зробили так легко 38 
німецкы пінязі наши братя украинофилы, 
котры в своєм озлобленю доходили до 
денунцияций на родных братов. 

Двадцет молодых селян взяли Крест на 
плечи и шлый поход рушил до місцевой 
церкви, коло котрой ждали уж священникы, 
котры попровадили процесию на цментар, 
где отслужено панихиду по помершим 
Талергофцам и посвячено Крест. 

Прекрасну проповідь о Талергофі выго- 
лосил о. сов. Роман Прислопскый, а друге 
слово о символичном значеню Креста, яко 
Креста терпіня нашого народа, выголосил 
місцевый парох о. Бугера. 

По оконченю церковного торжества 
народ вернул до чит. где ‚начала ся 
академия и промовы. Перше слово до 
гостей выголосил предсщатегь чит. г. Ше- 
лестаг, привітствуючи так многочисленно 
собраных гостей. С прекрасныма промо: 
вами выступили представителі селянства 
со Шавника: г. г. Евстафий Милянич, 
Яценик, Циханскый, Евгения  Мипянич, 
Жегестовский и инши. В своих словах 
представителі селянства, особенно тоты, 
што сами пережили Талергоф, представляли 
народу тот тяжкый Крест, котрый перенес 
в 1914—1917 р. наш рускый народ. 

Мололы дівчата со Щавника и Милика 
прекрасно отдеклямовали патриотычны 
верши о Талергоф!. В часі промов слідо- 
вали цродукции двох хоров, котры отспівали 
много нарсдных пісень, Под умілом 
дырыгентуром г. Яценика, оба хоры с Же- 
гестова и Андреєвкы сут барз добре вишко- 
лены и 


могут выступати сміло перед 
интелигентном авдыторьом. Прекрасне 
сольо выказала Стефания Русиняк 
с Андреєвкы. 
На оконченё делегат О-ва г. Яновицкый 


предложил вс!ма силами росширяти культу’ 
ру у себе в селянском житю, в змыслі 
гигиєны в своєй хижи, розведеня садов, 
пасік, поднесеня культуры поля и тым 
способом приходити до материяльного 
добробыта и заохотил горнути ся до чи» 
тальні, где через читанё пожиточных 
книжок и газет можна научити ся неодного 
доброго. 

Звкрываючи академию, Предсідетель чит. 
г, Щелестак, подяковал всім гостям, герега- 
тови и Ве. Священству за прибытє на тор» 
жество и закрыл торжество. 

Честь Вам, Миличаве, за Вашу охоту 
и труд, якый вы жертвовали для соргани- 
зованя того прекрасного торжества в ціли 
отданя чести погыбшим жертвам Народа. 

Вьдм чит. в Милику за свою роботу 
заслугу на һелику благодарность и може 
быти приміром для всіх околичных сед 


и читалекь, Участник. 


Што чути в сайті. 


© Ерусалима доносят, же постава арабов 


стає ся штораз заззятійша и надежда при- 
вернути нормальмы откошеня єст штораз 
меньша. 

Амглицке правительство носит ся с намі- 
реы&м ввести воєнне положен в Палестыні 
и в звази < тым откликало. осенны ма- 
мевры. 


@ирыж: В часі побыта ген. Рыдз-Смигло- 


го во Франции пошло до попльеско-францус- 


кой погоды, обнимаючой справы войсковы, 
финансовы и господерчи. Погода тота Ест 
разультатом конференций, переведеных 


в Парыж! ген. Рыдз Смиглым с шефами 
фрацуской армии и членами правительства. 

Франция згодила ся дати Польщі пожичку 
в высот! 9-ох милиярдов франков, котры 
будут выплачены в готовых грошах и в тех» 
мичных материялах. 


Парыж: В звязи с вістями о хвороті 
Сталина, фрамцуека газета „Маііп” пода, 
же Сталин ет хворый на дыхавичу, што мо- 
же спричинити смерть в каждой хвилі. 
Яко єго наслідника подає газета Воро- 
шилова. 


Стамбул: Король англицкый Едвард УП. 

в часі свого побыта в Турции запросил до 

Льондона · презыдента Турции Кемаля 
. Ататурка. 


В Косинскі в Уральскых горах найдено’ 


брылу плятыны (найдорозший металь на 
світі, подобный до серебра) о ваз! 2 1|2 кг. 
Вартость той плятыны оцінено на 5000 фун- 
тов штерлингов (130.000 зл.) 


Берлин: Знаный англицкый политык 
Льойц-Джордж, в час! своей поздкы по 
"Европі, отбыл долгу конференцию с Гитле- 
ром. Дыпльоматычны кругы придают той 
конференции велику вагу. 


Парыж: Войска повстанцов опановали 
хоча са г 


Ирун. Повстанцы атакуют тепер Сан-Се- 
` бастнян, котрого положен по упадку Ируну 
єст тяжке. В Ируні, котрый лежит недалеко 
француской границы, повстанцы урядили 
` страшну масакру женщин и дітей; именно 
францускы власти открыли мост, через 


котрый старали ся женщины и діти утечи, 


`до Франции. На тот мост открыли пов- 
етанцы огень машинных карабинов и вы- 
били до ногы переходячи діти и женщины. 


Лизбона: Повстанцы заняли місто Талябе- 


ра, отдалене о 70 км. от Толедо. В рукы 
повстанчих войск впало 12 армат, цілый 
транспорт амуниции, 2 самолеты и 20 пан- 
церных самоходов, Втрата правительствен- 
° ных войск выносит в людях 1500. вояков, 


` Буенос-Ейр: В провинции Сальта от пару 
дней шаліє пожер степов и лісов на 
пространств! 540 кильометрах квадратовых. 
Пожар знищил ряд осель и місточок, 


Берлин: В Норымбергі начал ся дня 89. 
Базараа я 
порочный конгрес национально-социялис- 
тычной партии. По мурах розліплено 


афиши с написом „враг світе Нр. 1. — боль- 


шевизм |* 


Англицкый король Едвард УІ. 


Відень: 
не котячи скупал ся. Он выіхал коло Греции 


малом яодком на море. Месиодівано преіха- 
ла коло него скоро велика моторова лодка, 
котра захвіяла так поверхньом моря, ме 
лодка с королем перевернула ся. Видячи 
тото, мотерова лодка завернула и помогла 
королеви выйти с воды. 


Король Еввард УІІ. выіхал с Тур- 
цим до Відня, где злежыл визыту презыден- 
ту Австрии икласови, с котрым бесідовал 
близко годину. 


Відень: 


сзильлосс: 


Лизбона: На 2-ох португальскых кораблях 


выбухла револьта моряков, росагитованых 
комунистами, котры:наміряли прилучити ся 
до испанской воєнной фльоты. Бунт здав- 
лено. В часі бомбардованя кораблей через 
кріпостну артылерию убито 12 моряков и ра- 
нено 29-ох. Залогу обох кораблей аре- 
стовано. 


Москва: В окрестности Нижного Новго- 


рода появили ся численны кырдел! волков, 
котры нападают на статок колхозов. Одно- 
му с колхозов · волкы зажерли в пару днях 
15 штук статку. 


ФР 
| Вісти с краю. 


Оден с польскых бальонов 
„Ё. О. Р. Р.”, котрый принял участь в заводах 
о чашу Гордон-Бениета, загынул в Росии без 
сліда, віроятно в окрестностях Архангельска. 
На поискы бальона рушило килька совіт- 
скых самолетов и 2 польскы. Дотепер 
поискы тоты сут безуспішны. 


Варшава: 
а ә арт ае чаатас 


Варшава: За преступны поступкы, якых 
допустила ся Ванда Парылевич и єй това- 


“ши, Флейшерова и Голендер, предвиджена · 
ст кара до 19 літ вязницы; 


Львов: Во Львові дня 14. вересня отбыла 


ся велика ревия войскова. 50 тысяч войска 
всіх гатунков оружия передефильовало пе- 

яку чджия минами аи ибо ровяив дик 


представителі: 


КТО ХОЧЕ ЗАБЕЗПЕЧИТИ СЕБЕ НА СТАРОСТЬ И РОДИНУ 
`ОТНУЖДЫ И ГОЛОДА, АБО ЗЛОЖИТИ ДІТЯМ ВІНО, 
| НЕХАЙ ЯКНАЙСКОРШЕ 


Заасекурує ся 


в асекурацийном Товаристві 


ВИ Е КОДОВИ: 


во ЛЬВОВІ 


Асекурацию принимают на цілой Лем-ковщин! 
гг. Осиф Яновициый — Крыница-Село и. Ми- 
хвил Перелом — Сянок. 


38 у, 36. (120). 


ред Начальным Вождом генералом Рыдз- 
Смиглым. 

Варшава: Німеччина будує тешер скоро 
кріпести и полавы укрічленя в Гірусах Вхөд- 
ных. Дорогом морском єпровадшат ся ДО: 
Прує Всх. веливы транєпорты роботникев. 


Мовый емерытельный закон  пеправит 


положен=є амерытов. Перед пару мкяцамя 
выдаМо декрет, в силу котрбѓго` емерытам 
не зачисляно літ`службы заробчой. Декрет 
тот попровадил многы родины «мерытов 
в крайну нужду. 

Тепер декрет тот має быти зміненыйи ми- 
нистер Финансов заявил, же приступлено 
уж до приготовленя нового проєкта закона, 
обнимаючого всі справы емерытальны, 

Проект тот буде подцаный под дыскусию 
законодательных палат в час! наближаючой 
ся осенной буджетной сесии. 

Варшава: В польскых политычных кру- 
гах гварят, же скликане Сейма буде оско- 
рене. Здає ся, же .открытє новой сесии 
Сейма отбуде ся в половині жолтня. Пер- 
ших 6 неділь парлямент посвятит справам 
загальным и господерчим, а при конщ 
листопада приступит до уложеня нового 
буджетного прелиминара: Всі министерства 
одержали уж приказ ускорити законо» 
дательны роботы, штобы начас представити 
законопроєкты Сеймови. 
ирина аата сга 


Свято в Верхом! Великой. _ 


В неділю дня 20, ІХ, т. р. о год. 2-гой 
по полудни отбуде ся в Верхомл! Вели- 
кой ново-сандецкого повіта 


посвяченє 
угольного каменя 


под дом чит. им. М. Качковского. ° 


Програма: 1) О год. 2-ой збор под 
читальньом 2) поход на кладбище, 
где под памятником повішеных Мучен- 
ников отслужит ся панихиду и выго- 
лосит ся промовы. 

3) Поворот на площу чит. где тор- 
жественно заложит ся угольный камень. 
Вечером представлене. "Ар 

О масову участь доокрестного насе- 
леня просит, Правленє чит. 


